વૈશ્વિક અર્થવ્યવસ્થામાં જ્યાં એક તરફ અનેક બદલાવો થઇ રહ્યા છે તે વચ્ચે ભારત માટે એક સારા સમાચાર આવ્યા છે . આંતરાષ્ટ્રીય મુદ્રા કોષ ( આઇએમએફ ) ની રિપોર્ટમાં ભારત આવનારા 5 વર્ષોમાં એટલે કે 2022 સુધીમાં દુનિયાની ચોથી સૌથી મોટી અર્થવ્યવસ્થા હશે . જીડીપીના નૉમિનલ ટર્મ્સના આધારે આ રિપોર્ટને તૈયાર કરવામાં આવે છે . આમ ચોથા સ્થાન પર હાલ બિરાજનાર જર્મનીને પછાડીને ભારત નવી જીત મેળવી શકે છે . રિપોર્ટ મુજબ ભારતીય અર્થવ્યવસ્થા ઝડપથી આગળ વધી રહી છે . ત્યાંજ બ્રિટનની આ રેસમાં તેનું પાંચમું સ્થાન છોડી છઠ્ઠા સ્થાન પર એટલે કે એક નંબર પાછળ ગયું છે . એટલે કે તે હવે તે વિશ્વની 5 શક્તિશાળી અર્થવ્યવસ્થામાંથી પણ બહાર થઇ ગયું છે . આઇએમએફની રેકિંગમાં ભારત 9.9 ટકાના દરે આગળ વધી રહ્યો છે . તો બીજી તરફ બ્રિટનની ઇકોનોમી આ વર્ષે ખાલી 2 ટકા આગળ વધશે . અને 2018માં 1.8 ટકા જ આગળ આવશે . નોંધનીય છે કે યુરોપીયન યુનિયનથી બહાર નીકળ્યા પછી બ્રિટનની અર્થવ્યવસ્થા પર નકારાત્મક અસર થઇ છે .